Cuneiform Tablet TC 1 30
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-ba-ni ša-lim-a-šur ù i-ku-nim qí-bi-ma um-ma pu-šu-ke-en₆-ma la li-bi DINGIR-ma a-ší-tí me-ta-at ù-la tal-qé-a-ma ša la bé-tí-a la tù-za-ki-a-ma la ta-áš-pu-ra-nim 1 li-im 3 me-at šé-um i-na ḫa-ri-a-tim ša-pí-ik er-ba-ma i-na ba-a-bi ù a-pá-tim ší-pá-sú id-a 1 ma-na KÙ.BABBAR ša-wi-ru ša ṣú-ḫa-ar-tim 18 GÍN KÙ.GI a-nu-qú-ša 2 me-eḫ-sú-ḫi-tù ù du-dí-na-tù-ša 1 ma-na KÙ.BABBAR ni-is-ḫa-sú DIRI šu-ma-a a-ḫu ir-bi-{d}IŠKUR ub-lá-ší-im 2 GÍN KÙ.BABBAR zu-pá ú PUZUR₄.IŠTAR 1 ma-na 10 GÍN ma-nu-um-ba-lúm-a-šur ù šu-mì-a-bi-a 3 GÍN KÙ.KI DUMU er-ra-a 1 GÍN KÙ.GI en-um-a-šur DUMU šu-a-šur 4 GÍN KÙ.GI i-lu i-na ṭup-pí-im kà-an-ku ga-as-lu-um 5 GÍN KÙ.BABBAR ḫu-ra-ṣa-num 15 GÍN KÙ.BABBAR a-na e-ṣí 5 GÍN šé-bu-ul-ta-ša a-šur-DU₁₀ ša 0.33333 ma-na KÙ.BABBAR e-ṣí-a-am za-ku-a-am ša-a-ma-ma É-tám iš-tí a-šur-i-mì-tí ù-ul iš-tí i-ku-nim ù-ul sá-ma-a er-ša-a-ma i-na a-ri-im lu kà-an-ku ŠÀ.BA KÙ.BABBAR a-nim 0.5 ma-na KÙ.BABBAR a-na li-mì-im ša ib-ni-{d}IŠKUR i-lá-ak a ša kà-li-ti-ni áš-pu-ra-am um-ma a-na-ku-ma šé-am <gap> um 4 me-at ù 6 me-at dí-ni-ma <big_gap> ú mu <gap> <big_gap> GÍN <big_gap> ba <big_gap> a-lim{ki} <big_gap> mì-ma la ta-<gap> <big_gap> <gap>-na-<gap> <big_gap>